title: Komisjoni rakendusmäärus (EL) nr 1278/2013, 9. detsember 2013 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               10.12.2013

               ET

               Euroopa Liidu Teataja

               L 329/13

         KOMISJONI RAKENDUSMÄÄRUS (EL) nr 1278/2013,
   9. detsember 2013,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. detsember 2013

            Komisjoni nimel presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  45,1

                  MA

                  81,4

                  TN

                  86,4

                  TR

                  84,7

                  ZZ

                  74,4

                  0707 00 05

                  AL

                  59,9

                  MA

                  127,8

                  TR

                  122,5

                  ZZ

                  103,4

                  0709 93 10

                  MA

                  153,0

                  TR

                  161,8

                  ZZ

                  157,4

                  0805 10 20

                  AR

                  30,4

                  AU

                  88,3

                  MA

                  36,7

                  TR

                  61,1

                  UY

                  36,0

                  ZA

                  55,2

                  ZW

                  19,7

                  ZZ

                  46,8

                  0805 20 10

                  AU

                  135,6

                  MA

                  58,6

                  ZZ

                  97,1

                  0805 20 30, 0805 20 50, 0805 20 70, 0805 20 90

                  TR

                  66,3

                  ZZ

                  66,3

                  0805 50 10

                  TR

                  70,1

                  ZZ

                  70,1

                  0808 10 80

                  BA

                  42,7

                  MK

                  36,9

                  NZ

                  160,5

                  US

                  165,4

                  ZA

                  199,9

                  ZZ

                  121,1

                  0808 30 90

                  TR

                  130,9

                  US

                  211,2

                  ZZ

                  171,1

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 390/2012, 7. mai 2012 , millega muudetakse määrust (EÜ) nr 318/2007, milles sätestatakse loomatervishoiunõuded ja karantiinitingimused teatavate lindude impordil ühendusse  EMPs kohaldatav tekst

text:
               8.5.2012

               ET

               Euroopa Liidu Teataja

               L 121/18

         KOMISJONI RAKENDUSMÄÄRUS (EL) nr 390/2012,
   7. mai 2012,
   millega muudetakse määrust (EÜ) nr 318/2007, milles sätestatakse loomatervishoiunõuded ja karantiinitingimused teatavate lindude impordil ühendusse
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 17 lõike 3 punkti a,
   ning arvestades järgmist:

               (1)

               Komisjoni määruses (EÜ) nr 318/2007 (2) on sätestatud loomatervishoiunõuded teatavate lindude impordil liitu ning neist üks nõue on see, et liitu tohib importida linde ainult sellistest kolmandatest riikidest või nende osadest, mis on esitatud kõnealuse määruse I lisa loetelus.

               (2)

               Filipiinid on esitanud komisjonile taotluse loa saamiseks Filipiinide territooriumi osalt vangistuses kasvanud lindude liitu importimiseks määruse (EÜ) nr 318/2007 kohaselt. Komisjoni asjatundjad käisid Filipiinidel inspekteerimas ja hindamas, kas kõnealune riik täidab selliste lindude puhul kehtivaid tervise- ja kohapealse kontrolli nõudeid.

               (3)

               Filipiinid esitasid vajalikud tagatised liidus määrusega (EÜ) nr 318/2007 sätestatud eeskirjade täitmiseks, mis on eelduseks vangistuses kasvatatud lindude impordile liitu Filipiinide territooriumi osalt, nimelt Manila pealinnapiirkonnast. Seetõttu tuleks see Filipiini territooriumi osa lisada määruse (EÜ) nr 318/2007 I lisas esitatud loetelusse.

               (4)

               Määrust (EÜ) nr 318/2007 tuleks seepärast vastavalt muuta.

               (5)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 318/2007 I lisale lisatakse järgmine tekst:

               „3.

               Filipiinid: Manila pealinnapiirkond.”

         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 7. mai 2012

            Komisjoni nimel

            president

         José Manuel BARROSO

      (1)  EÜT L 268, 14.9.1992, lk 54.

      (2)  ELT L 84, 24.3.2007, lk 7.


title: Komisjoni rakendusmäärus (EL) 2017/461, 16. märts 2017, milles sätestatakse rakenduslikud tehnilised standardid seoses asjaomaste pädevate asutuste konsultatsiooniprotsessis kasutatavate ühiste menetluste, vormide ja mallidega krediidiasutustes olulise osaluse kavandatavaks omandamiseks, nagu on osutatud Euroopa Parlamendi ja nõukogu direktiivi 2013/36/EL artiklis 24 (EMPs kohaldatav tekst )

text:
               17.3.2017

               ET

               Euroopa Liidu Teataja

               L 72/57

         KOMISJONI RAKENDUSMÄÄRUS (EL) 2017/461,
   16. märts 2017,
   milles sätestatakse rakenduslikud tehnilised standardid seoses asjaomaste pädevate asutuste konsultatsiooniprotsessis kasutatavate ühiste menetluste, vormide ja mallidega krediidiasutustes olulise osaluse kavandatavaks omandamiseks, nagu on osutatud Euroopa Parlamendi ja nõukogu direktiivi 2013/36/EL artiklis 24
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 26. juuni 2013. aasta direktiivi 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ, (1) eriti selle artikli 22 lõiget 9,
   ning arvestades järgmist:

               (1)

               On asjakohane kehtestada ühised menetlused, vormid ja mallid, millega tagatakse, et pädevad asutused hindavad täpselt teateid krediidiasutustes olulise osaluse kavandatava otsese või kaudse omandamise või suurendamise kohta, kui potentsiaalne omandaja on liikmesriigis või sektoris järelevalve alla kuuluv üksus, kõnealuse järelevalve alla kuuluva üksuse emaettevõtja või kõnealust järelevalve alla kuuluvat üksust kontrolliv füüsiline või juriidiline isik. Sellistel juhtudel peaksid asjaomased pädevad asutused üksteisega konsulteerima ja esitama üksteisele taotletud teabe ning mis tahes muu olulise teabe.

               (2)

               Direktiivi 2013/36/EL artikli 14 lõike 2 kohaselt kohaldatakse kõnealuse direktiivi artiklis 24 osutatud konsulteerimist ka krediidiasutuse aktsionäride ja liikmete hindamise suhtes, mis toimub krediidiasutustele tegevuse alustamiseks loa andmise otstarbel. Ühised menetlused, vormid ja mallid peaksid seega samuti võimaldama asjaomaste pädevate asutuste vahelist konsulteerimist, kui krediidiasutustele loa andmise taotluste hindamise raames hinnatakse olulise osalusega aktsionäre või liikmeid.

               (3)

               Pädevate asutuste vahelise koostöö edendamiseks ja nende teabevahetuse tõhususe tagamiseks peaksid pädevad asutused nimetama spetsiaalsed kontaktpunktid direktiivi 2013/36/EL artiklis 24 osutatud konsulteerimise otstarbel ning avalikustama kõnealuse teabe oma veebisaitidel.

               (4)

               Pädevate asutuste õigeaegse ja tõhusa koostöö tagamiseks tuleks luua ajaliselt selgelt piiritletud konsultatsioonimenetlused.

               (5)

               Kõnealuste konsultatsioonimenetluste abil tuleks ka tagada, et pädevad asutused teeksid koostööd ja töötaksid konsulteerimise parandamise suunas, parandades selleks vajaduse korral saadud teabe kvaliteedi ja asjakohasuse kohta tagasiside andmist.

               (6)

               Käesolev määrus põhineb rakenduslike tehniliste standardite eelnõul, mille Euroopa Pangandusjärelevalve (edaspidi „EBA“) esitas komisjonile.

               (7)

               EBA on korraldanud avalikud konsultatsioonid käesoleva määruse aluseks olevate rakenduslike tehniliste standardite eelnõu kohta, analüüsinud potentsiaalseid seonduvaid kulusid ja tulusid ning küsinud arvamust pangandussektori sidusrühmade kogult, mis asutati vastavalt Euroopa Parlamendi ja nõukogu määruse (EL) nr 1093/2010 (2) artiklile 37,

         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese
   Käesoleva määrusega kehtestatakse ühised menetlused, vormid ja mallid direktiivi 2013/36/EL artiklis 24 osutatud konsulteerimise jaoks, milles osalevad

               a)

               selle krediidiasutuse pädev asutus, mille olulist osalust kavandatakse omandada või suurendada või mis vastutab krediidiasutusele tegevuse alustamise loa andmise eest (edaspidi „taotleja“), ning

               b)

               potentsiaalse omandaja, aktsionäri või liikme asjaomane pädev asutus, kui kõnealune potentsiaalne omandaja, aktsionär või liige kuulub ühte direktiivi 2013/36/EL artikli 24 lõike 1 punktides a, b ja c osutatud kategooriatest (edaspidi „taotluse saaja“).

         Artikkel 2
   Määratud kontaktpunktid
   Asjaomased pädevad asutused nimetavad direktiivi 2013/36/EL artiklis 24 sätestatud konsulteerimise jaoks spetsiaalse osakonna ühe aadressi või postkasti kontaktpunktiks, millele saab saata konsultatsiooniteateid ja muud teavet kooskõlas käesoleva määrusega, ning nad avalikustavad kõnealused kontaktpunktid oma veebisaitidel.
   Artikkel 3
   Konsultatsiooniteade
   1.   Taotleja saadab taotluse saajale konsultatsiooniteate võimalikult kiiresti pärast direktiivi 2013/36/EL artikli 22 lõikes 1 osutatud teate laekumist ja igal juhul hiljemalt kümne tööpäeva jooksul kõnealuse direktiivi artikli 22 lõike 2 teises taandes osutatud hindamisaja algusest arvates.
   2.   Kui direktiivi 2013/36/EL artikli 23 lõikes 1 sätestatud hindamine toimub krediidiasutuse tegevuse alustamise loa saamise taotluse hindamise osana, siis saadab taotleja konsultatsiooniteate taotluse saajale võimalikult kiiresti pärast kõnealuse taotluse laekumist ja igal juhul hiljemalt kümne tööpäeva jooksul direktiivi 2013/36/EL artiklis 15 osutatud täieliku teabe laekumisest arvates.
   3.   Taotleja saadab lõigetes 1 ja 2 osutatud konsultatsiooniteated kirjalikult postiga, faksiga või turvalisel viisil elektrooniliselt ning adresseerib need taotluse saaja määratud kontaktpunktile.
   4.   Taotleja saadab lõigetes 1 ja 2 osutatud konsultatsiooniteated, täites I lisas esitatud malli ja märkides ära peamised üksikasjad kavandatava osaluse ja selle teabe kohta, mida taotleja taotluse saajalt sellega seoses taotleb.
   Artikkel 4
   Konsultatsiooniteate saamise kinnitamine
   Taotluse saaja saadab taotlejale artiklis 3 osutatud konsultatsiooniteate saamise kinnituse kahe tööpäeva jooksul alates kõnealuse teate laekumisest.
   Artikkel 5
   Taotluse saaja vastus
   1.   Konsultatsiooniteatele saadetakse vastus kirjalikult, kasutades II lisas sätestatud vormi, posti või faksiga või muul turvalisel viisil elektrooniliselt. See adresseeritakse artiklis 2 osutatud taotleja määratud kontaktpunktile, kui taotleja ei ole teisiti kindlaks määranud.
   2.   Taotluse saaja esitab taotlejale võimalikult kiiresti, kuid hiljemalt 20 tööpäeva jooksul konsultatsiooniteate laekumisest arvates järgmise teabe:

               a)

               konsultatsiooniteates taotletud kogu asjaomane teave, sealhulgas mis tahes seisukohad või reservatsioonid seoses potentsiaalse omandaja poolse omandamisega;

               b)

               kogu oluline teave (omal algatusel).

         3.   Kui taotluse saaja ei suuda järgida lõikes 2 sätestatud tähtaega, siis teavitab ta taotlejat viivitamata mis tahes kõnealuse viivituse õigustatud põhjustest ja vastuse saatmise eeldatavast kuupäevast. Taotluse saaja esitab kas omal algatusel või taotleja soovil korrapäraselt tagasisidet tehtud edusammude kohta.
   4.   Kui taotluse saaja ei saa õigustatud põhjustel esitada kogu nõutud teavet lõikes 2 sätestatud tähtaja jooksul, siis teeb ta järgmist:

               a)

               esitab juba kättesaadava teabe lõikes 2 sätestatud tähtaja jooksul, kasutades II lisas sätestatud vormi;

               b)

               esitab mis tahes puuduva teabe kohe, kui see muutub kättesaadavaks, ja viisil, sh suuliselt, millega tagatakse mis tahes vajalike meetmete viivitamata võtmine.

         5.   Kui taotletud teave esitatakse kooskõlas lõike 4 punktiga b suuliselt, siis kinnitatakse teave seejärel kirjalikult kooskõlas lõikega 1, kui pädevad asutused ei ole kokku leppinud teisiti.
   Artikkel 6
   Konsultatsioonimenetlus
   1.   Taotleja ja taotluse saaja suhtlevad seoses konsultatsiooniteate ja vastusega, kasutades artikli 3 lõikes 3 ja artikli 5 lõikes 1 osutatud kommunikatsioonivahenditest kõige kiiremaid, võttes asjakohaselt arvesse konfidentsiaalsust, kirjavahetusele kuluvat aega, esitatava teabe mahtu ja seda, kui lihtsasti saab taotleja juurdepääsu teabele.
   2.   Taotleja esitatud teave on tema parimate teadmiste kohaselt terviklik, täpne ja ajakohane.
   3.   Kui konsultatsiooniteade on laekunud, siis võtab taotluse saaja taotlejaga piisavalt aegsasti ühendust, kui ta vajab mis tahes selgitusi taotletud teabe kohta.
   Kui taotluse saaja palub mis tahes selgitusi, vastab taotleja talle kiiresti.
   4.   Kui taotletud teave on taotluse saajaga sama liikmesriigi teise asutuse valduses, mille puhul ei ole tegemist pädeva asutusega direktiivi 2013/36/EL artikli 24 tähenduses, siis annab taotluse saaja endast parima, et koguda viivitamata kõnealune teave ja edastada see taotlejale kooskõlas artikliga 5.
   Kui taotluse aluseks olev teave on teise liikmesriigi teise asutuse või sama liikmesriigi sellise asutuse valduses, mille puhul on tegemist pädeva asutusega direktiivi 2013/36/EL artikli 24 tähenduses, siis teavitab taotluse saaja sellest viivitamata taotlejat.
   5.   Taotluse saaja ja taotleja teevad koostööd kõigi taotluse täitmisel tekkida võivate probleemide lahendamiseks.
   6.   Taotluse saaja ja taotleja annavad üksteisele tagasisidet konsulteerimisega seotud hindamise tulemuse kohta ja vajaduse korral teabe või muu saadud abi kasulikkuse kohta ning mis tahes probleemide kohta, mis tekkisid sellise abi osutamisel või teabe esitamisel.
   7.   Kui hindamisajal saadakse uut teavet või tekib vajadus lisateabe järele, teevad taotleja ja taotluse saaja koostööd, et tagada kogu olulise ja asjakohase teabe vahetamine. Kui see on asjakohane, võib selleks kasutada I ja II lisa malle.
   8.   Konsulteerimise ajal kasutavad pädevad asutused Euroopa Liidu liikmesriigi ametlikku keelt, mis on rahvusvahelise järelevalvealase koostöö raames kõige tavapärasemalt kasutatav keel, ja nad avaldavad teabe kõnealus(t)e valitud keel(t)e kohta oma veebisaitidel. Liikmesriikide pädevad asutused, millel on ühine ametlik keel või mis lepivad vastastikku kokku Euroopa Liidu teise liikmesriigi ametliku keele kasutamises, võivad kasutada kõnealust keelt.
   Artikkel 7
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. märts 2017

            Komisjoni nimel

            president

         Jean-Claude JUNCKER

      (1)  ELT L 176, 27.6.2013, lk 338.

      (2)  Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).

      I LISA

         Konsultatsiooniteate mall

            [Komisjoni rakendusmääruse (EL) 2017/461 artikkel 3]

      Kuupäev: …
      SAATJA:
      Liikmesriik:
      Taotleja:
      Aadress:
      (Määratud kontaktpunkti kontaktandmed)
      Telefon:
      E-posti aadress:
      Viitenumber:
      SAAJA:
      Liikmesriik:
      Taotluse saaja:
      Aadress:
      (Määratud kontaktpunkti kontaktandmed)
      Telefon:
      E-posti aadress:
      Lugupeetud kirjasaaja
      Vastavalt komisjoni rakendusmääruse (EL) 2017/461 (1) artiklile 3 esitame Teile konsultatsiooniteate seoses järgmiste küsimustega.
      Hindamismenetlus lõpeb [kuupäev] (2). Seepärast palume Teil esitada taotletud teave ja mis tahes muu oluline teave ning mis tahes seisukohad või reservatsioonid, mis Teil võivad kavandatava osaluse kohta olla, kahekümne tööpäeva jooksul alates käesoleva kirja laekumisest, või kui see ei ole võimalik, palun märkige, millal Teil eelduste kohaselt on võimalik meid aidata.
      Käesolevat konsultatsiooniteadet, Teie vastust ja nende töötlemist reguleeritakse Euroopa Parlamendi ja nõukogu direktiiviga 95/46/EÜ (3).

         Teave kavandatava osaluse kohta

      Potentsiaalne/potentsiaalsed omandaja(d), aktsionär(id) või liige/liikmed:
      …
      …
      …

         [Füüsiliste isikute puhul palume lisada isikuandmed, sealhulgas isiku nimi, sünnikuupäev ja -koht, isikukood (kui see on teada) ja aadress. Juriidiliste isikute puhul palume lisada registreeritud nime, peakorteri registrijärgse aadressi, postiaadressi (kui see on erinev) ja riikliku identifitseerimisnumbri (kui see on teada).]

      Taotluse saaja liikmesriigis asuva(te) asjaomas(t)e reguleeritud üksus(t)e nimi/nimed ja suhe potentsiaalse omandaja, aktsionäri või liikmega:
      …
      …
      …

         [Kui potentsiaalne omandaja, aktsionär või liige on direktiivi 2013/36/EL artikli 24 lõike 1 punkti a kohaselt reguleeritud üksus, siis piisab potentsiaalse omandaja, aktsionäri või liikme nimest. Kui potentsiaalne omandaja, aktsionär või liige kuulub ühte direktiivi 2013/36/EL artikli 24 lõike 1 punktis b või c osutatud kategooriasse, tuleb selgitada ka potentsiaalse omandaja, aktsionäri või liikme ja taotluse saaja liikmesriigis asutatud asjaomase reguleeritud üksuse vahelist suhet.]

      See huvipakkuv ettevõtja või asutus, mille jaoks luba taotletakse:
      …
      …
      …

         [Palume lisada registreeritud nime, peakorteri registrijärgse aadressi, postiaadressi (kui see on erinev) ja riikliku identifitseerimisnumbri (kui see on teada).]

      Potentsiaalse omandaja, aktsionäri või liikme praeguse ja ette nähtud otsese või kaudse osaluse suurus huvipakkuvas ettevõtjas või asutuses, millele luba taotletakse:
      …
      …
      …

         [Palume lisada teabe potentsiaalse omandaja, aktsionäri või liikme poolt huvipakkuvas ettevõtjas või asutuses, mille jaoks luba taotletakse, omatud või eeldatavasti omandatavate aktsiate kohta (kui see on asjakohane, siis enne ja pärast kavandatavat omandamist), sealhulgas i) potentsiaalse omandaja, aktsionäri või liikme poolt ettevõtjas omatud või eeldatavasti omandatavate aktsiate arv ja liik, s.o lihtaktsiad või muud aktsiad (kui see on asjakohane, siis enne ja pärast kavandatavat omandamist), ning kõnealuste aktsiate nominaalväärtus, ii) potentsiaalse omandaja, aktsionäri või liikme omatud või eeldatavasti omandatavate aktsiate osakaal ettevõtja üldisest kapitalist (kui see on asjakohane, siis enne ja pärast kavandatavat omandamist) ning iii) potentsiaalse omandaja, aktsionäri või liikme omatud või eeldatavasti omandatavate aktsiate osakaal ettevõtja kõigist hääleõigustest (kui see on asjakohane, siis enne ja pärast kavandatavat omandamist), kui see erineb ettevõtja kapitali osakaalust. Kaudse omandamise puhul tuleb kõnealune teave esitada mutatis mutandis.]

      Teave kõigi teiste osalevate asutuste kohta:
      …
      …
      …

         [Kas taotleja on olnud kontaktis või kavatseb astuda seoses taotluse sisuga kontakti mis tahes asutusega taotluse saaja liikmesriigis või mis tahes muu asutusega, kelle kohta taotlejal on teada, et ta on aktiivselt huvitatud taotluse sisust.]

      [Taotleja esitatud lisateave (kui see on kohaldatav):
      …
      …
      …
      …]

         Taotletava abi liik

      Taotletud konkreetne teave:
      …
      …
      …
      …

         [Palun kirjeldage üksikasjalikult soovitud konkreetset teavet, sealhulgas taotletud mis tahes asjakohaseid dokumente. Kõnealune teave hõlmab järgmist:

                  —

                     võimaluse korral potentsiaalse omandaja, aktsionäri või liikme või asjaomase reguleeritud üksuse asjaomaste ametnike kõige hiljutisema sobilikkuse hindamise tulemus (sobivuse ja nõuetekohasuse seisukohast);

                  —

                     võimaluse korral potentsiaalse omandaja, aktsionäri või liikme või asjaomase reguleeritud üksuse rahalise usaldusväärsuse kõige viimane hindamine koos sellekohaste avalike või välisaudiitorite aruannetega;

                  —

                     võimaluse korral potentsiaalse omandaja, aktsionäri või liikme või asjaomase reguleeritud üksuse juhtimisstruktuuri ning tema haldus- ja raamatupidamiskorra, sisekontrollisüsteemide, äriühingu üldjuhtimise, grupi struktuuri jne kvaliteedi kõige viimane hindamine taotluse saaja poolt;

                  —

                     kas seoses kavandatava omandamise või osalemisega on alust kahtlustada, et on toimunud rahapesu või terrorismi rahastamine või seda on proovitud toime panna,

         ning mis tahes muu konkreetne teave, mida taotleja peab vajalikuks.]

         Lugupidamisega

            [allkiri]

         (1)  Komisjoni 16. märtsi 2017. aasta rakendusmäärus (EL) 2017/461, milles sätestatakse rakenduslikud tehnilised standardid seoses asjaomaste pädevate asutuste konsultatsiooniprotsessis kasutatavate ühiste menetluste, vormide ja mallidega krediidiasutustes olulise osaluse kavandatavaks omandamiseks, nagu on osutatud Euroopa Parlamendi ja nõukogu direktiivi 2013/36/EL artiklis 24 (ELT L 72, 17.3.2017, lk 57).

         (2)  Kooskõlas direktiivi 2013/36/EL artikli 22 lõike 2 teise lõiguga või vajadust mööda direktiivi artikliga 15.

         (3)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, 23.11.1995, lk 31).

      II LISA

         Taotluse saaja vastuse mall

            [Komisjoni rakendusmääruse (EL) 2017/461 artikkel 5]

      Kuupäev: …

         Üldandmed

      SAATJA:
      Liikmesriik:
      Taotluse saaja:
      Aadress:
      (Määratud kontaktpunkti kontaktandmed)
      Telefon:
      E-posti aadress:
      Taotluse saaja viitenumber:
      SAAJA:
      Liikmesriik:
      Taotleja:
      Aadress:
      (Määratud kontaktpunkti kontaktandmed)
      Telefon:
      E-posti aadress:
      Taotleja viitenumber:
      Lugupeetud kirjasaaja
      Vastavalt komisjoni rakendusmääruse (EL) 2017/461 (1) artiklile 5 oleme vaadanud läbi Teie [pp.kk.aaaa] konsultatsiooniteate, mille viitenumber on märgitud eespool.
      Käesolevat vastust reguleeritakse Euroopa Parlamendi ja nõukogu direktiiviga 95/46/EÜ (2).
      Kui ei ole päris selge, millist teavet konkreetselt taotletakse või kui mõni muu käesoleva hindamise aspekt on segane, märkige see palun siin:
      …
      …
      …
      Palun esitage taotletud teave siin või osutage kõnealust teavet sisaldavatele lisadele:
      …
      …
      …
      Kui Teil on muud olulist teavet või muud teavet, mille taotluse saaja soovib esitada, siis palun esitage see siin või selgitage, kuidas see esitatakse, või esitage viide asjaomastele lisadele, mis sisaldavad sellist teavet:
      …
      …
      …

         [Palun esitage mis tahes oluline teave, näiteks grupistruktuur või potentsiaalse omandaja või asjaomase reguleeritud üksuse rahalise usaldusväärsuse kõige viimane hindamine.]

      Kui Teil on kavandatava omandamisega seoses seisukohti või reservatsioone, siis märkige need siia:
      …
      …
      …
      Kui mis tahes taotletud teave ei olnud käesoleva vastuse koostamise ajal kättesaadav ja kõnealuse teabe kättesaadavaks muutumise ootamine ei oleks võimaldanud esitada vastust tähtaja jooksul, siis kirjeldage kõnealust teavet siin ja märkige, millal see eeldatavasti esitatakse:
      …
      …
      …

         Lugupidamisega

            [allkiri]

         (1)  Komisjoni 16. märtsi 2017. aasta rakendusmäärus (EL) 2017/461, milles sätestatakse rakenduslikud tehnilised standardid seoses asjaomaste pädevate asutuste konsultatsiooniprotsessis kasutatavate ühiste menetluste, vormide ja mallidega krediidiasutustes olulise osaluse kavandatavaks omandamiseks, nagu on osutatud Euroopa Parlamendi ja nõukogu direktiivi 2013/36/EL artiklis 24 (ELT L 72, 17.3.2017, lk 57).

         (2)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, 23.11.1995, lk 31).


title: Komisjoni rakendusmäärus (EL) 2017/379, 3. märts 2017, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               4.3.2017

               ET

               Euroopa Liidu Teataja

               L 58/27

         KOMISJONI RAKENDUSMÄÄRUS (EL) 2017/379,
   3. märts 2017,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. märts 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  EG

                  235,2

                  IL

                  243,7

                  MA

                  92,8

                  TR

                  90,4

                  ZZ

                  165,5

                  0707 00 05

                  MA

                  64,3

                  TR

                  181,6

                  ZZ

                  123,0

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  54,0

                  TR

                  151,7

                  ZZ

                  102,9

                  0805 10 22 , 0805 10 24 , 0805 10 28

                  EG

                  45,1

                  IL

                  64,7

                  MA

                  48,6

                  TN

                  56,4

                  TR

                  73,1

                  ZZ

                  57,6

                  0805 50 10

                  EG

                  74,7

                  TR

                  71,3

                  ZZ

                  73,0

                  0808 10 80

                  CN

                  135,3

                  US

                  128,5

                  ZZ

                  131,9

                  0808 30 90

                  CL

                  202,2

                  CN

                  107,3

                  ZA

                  122,4

                  ZZ

                  144,0

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ“ tähistab „muud päritolu“.


title: Komisjoni rakendusmäärus (EL) nr 17/2014, 10. jaanuar 2014 , millega kehtestatakse standardvorm käibemaksupettuste vastase kiirreageerimismehhanismi alusel võetud erimeetmest teavitamiseks

text:
                  11.1.2014

                  ET

                  Euroopa Liidu Teataja

                  L 8/13

         KOMISJONI RAKENDUSMÄÄRUS (EL) nr 17/2014,
         10. jaanuar 2014,
         millega kehtestatakse standardvorm käibemaksupettuste vastase kiirreageerimismehhanismi alusel võetud erimeetmest teavitamiseks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 199b lõiget 4,
         ning arvestades järgmist:

                     (1)

                     Direktiiviga 2006/112/EÜ, mida on muudetud nõukogu direktiiviga 2013/42/EL, (2) on võetud kasutusele käibemaksupettuste vastane kiirreageerimismehhanism.

                     (2)

                     Kiirreageerimismehhanism võimaldab liikmesriigil teavitada vastuvõetud erimeetmest, millega tehakse erand direktiiviga 2006/112/EÜ ettenähtud üldreeglist seoses käibemaksu tasumise eest vastutava isikuga. Kõnealune meede seisneb käibemaksu puhul pöördmaksustamises, et võidelda ootamatu ja suuremahulise pettusega, mis võib tekitada suurt ja korvamatut rahalist kahju.

                     (3)

                     Selleks et hõlbustada kiirreageerimismehhanismi kohasest erimeetmest teavitamist, tuleks vastu võtta teatise standardvorm, milles kirjeldatakse ja struktureeritakse meetmest teatanud liikmesriigilt nõutavat teavet.

                     (4)

                     Selleks et kiirendada ja lihtsustada teatamise korda, tuleks sellised vormid esitada elektrooniliselt komisjonile.

                     (5)

                     Käesoleva määrusega ettenähtud meetmed on kooskõlas halduskoostöö alalise komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Komisjoni teavitamiseks kiirreageerimismehhanismis sätestatud erimeetme võtmisest vastavalt direktiivi 2006/112/EÜ artiklile 199b kasutavad liikmesriigid käesoleva määruse lisas sätestatud standardvormi.

               2.   Lõikes 1 osutatud teade saadetakse elektrooniliselt selleks ettenähtud e-posti aadressile, mille komisjon teatab halduskoostöö alalisele komiteele.

            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. jaanuar 2014

                  Komisjoni nimel

                  president

               José Manuel BARROSO

            (1)  ELT L 347, 11.12.2006, lk 1.

            (2)  Nõukogu direktiiv 2013/42/EL, 22. juuli 2013, millega muudetakse direktiivi 2006/112/EÜ (mis käsitleb ühist käibemaksusüsteemi) seoses käibemaksupettuste vastase kiirreageerimismehhanismiga (ELT L 201, 26.7.2013, lk 1).

            LISA

            Tekst pildi

               Kiirreageerimismehhanism (1)
               TEAVITUSVORM
               1. Meetmest teatav liikmesriik
               Liikmesriigi nimi:
               2. Hõlmatud sektor(id)
               Asjaomane sektor (asjaomased sektorid):
               Kiirreageerimismehhanismi erimeetmega hõlmatud kaubad või teenused (2):
               3. Esitatavas teates käsitletud sektori(te)s juba avastatud käibemaksupettused (rohkem kui ühe sektori puhul esitage eraldi vastused iga asjaomase sektori kohta)
               Pettuse liik ja omadused (sealhulgas hinnang, kui palju isikuid võib eeldatavalt kõnealust pettust kasutada) (3):
               Kõnealuses sektoris esimese pettuse avastamise kuupäev (või ajavahemik) (3):
               Tegelik või hinnanguline saamata jäänud käibemaks viimase kolme kuu jooksul miljonites eurodes (või konverteeritult miljonitesse eurodesse) (3):
               Tegelik või hinnanguline saamata jäänud käibemaks viimase kalendriaasta jooksul miljonites eurodes (või konverteeritult miljonitesse eurodesse) (3):
               Tegelik või hinnanguline saamata jäänud käibemaks viimasele kalendriaastale eelnenud kalendriaasta jooksul miljonites eurodes (või konverteeritult miljonitesse eurodesse) (3):
               Viimased andmed riigi käibemaksulaekumiste üldsumma kohta aastas:
               4. Prognoos esitatavas teates käsitletud sektoris käibemaksupettuse tulevase arengu kohta (rohkem kui ühe sektori puhul esitage eraldi vastused iga asjaomase sektori kohta)
               Pettusohu tüübi ja põhijoonte kirjeldus:
               Liikmesriigi hinnang selle kohta, kuidas pettus võib edasi areneda ja sellist järeldust kinnitavad tõendid:
               Hinnanguline võimalik kahju aastas miljonites eurodes (või konverteeritult miljonitesse eurodesse):
               (1) Vt direktiivi 2006/112/EÜ artikkel 199b.
               (2) Kaupade puhul võib kasutada kombineeritud nomenklatuuri klassifikatsiooni.
               (3) Jäetakse tühjaks, kui käibemaksu ei ole veel kaotatud. Edaspidise arengu üksikasjad näidatakse lahtris 4.

            Tekst pildi

               5. Lühike kirjeldus, miks on tegemist kiireloomulise asjaga (näiteks põhjused, miks muid vahendeid (tavapärased siseriiklikud pettusevastased meetmed, kohane erand vastavalt direktiivi 2006/112/EÜ artiklile 395, mis ei hõlma teavitamist kõnealuse direktiivi artikli 199b kohaselt, muud õigusmeetmed) ei saa kasutada kirjeldatud pettuse või pettusohu tõrjumiseks)
               6. Vajaduse korral kirjeldage lühidalt kavandatud kaasnevaid meetmeid
               7. Muud märkused või teave
               8. Asjaomase liikmesriigi nimel kiirreageerimismehhanismi erimeetmest teavitav isik
               Teatisele alla kirjutanud isiku nimi:
               Teatisele alla kirjutanud isiku ametikoht:
               Allkiri:
               Kuupäev (1):
               (1) Käesoleva määruse artikli 1 lõikes 2 osutatud elektroonilise teatise saatmise kuupäev.


title: Komisjoni rakendusmäärus (EL) nr 600/2011, 21. juuni 2011 , millega kehtestatakse jaotuskoefitsient ajavahemikul 1. – 7. juuni 2011 taotletud impordilitsentside väljaandmiseks suhkrutoodetele teatavate tariifikvootide alusel ning peatatakse kõnealuste litsentside taotluste esitamine

text:
               22.6.2011

               ET

               Euroopa Liidu Teataja

               L 162/10

         KOMISJONI RAKENDUSMÄÄRUS (EL) nr 600/2011,
   21. juuni 2011,
   millega kehtestatakse jaotuskoefitsient ajavahemikul 1.–7. juuni 2011 taotletud impordilitsentside väljaandmiseks suhkrutoodetele teatavate tariifikvootide alusel ning peatatakse kõnealuste litsentside taotluste esitamine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 31. augusti 2006. aasta määrust (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi, (2) eriti selle artikli 7 lõiget 2,
   võttes arvesse komisjoni 25. septembri 2009. aasta määrust (EÜ) nr 891/2009, millega avatakse teatavad ühenduse tariifikvoodid suhkrusektoris ja sätestatakse nende haldamine, (3) eriti selle artikli 5 lõiget 2,
   ning arvestades järgmist:

               (1)

               Määruse (EÜ) nr 891/2009 kohaselt ajavahemikul 1.–7. juuni 2011 pädevatele asutustele esitatud impordilitsentsi taotlustega hõlmatud kogused ületavad järjekorranumbri 09.4320 jaoks ette nähtud koguse.

               (2)

               Selles olukorras tuleb vastavalt määrusele (EÜ) nr 1301/2006 kehtestada jaotuskoefitsient järjekorranumbri 09.4320 all välja antavate impordilitsentside suhtes. Määruse (EÜ) nr 891/2009 kohaselt tuleks uute litsentsitaotluste esitamine kõnealuse järjekorranumbri kohta turustusaasta lõpuni peatada,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EÜ) nr 891/2009 kohaselt ajavahemikul 1.–7. juuni 2011 esitatud impordilitsentsi taotlustes märgitud kogused tuleb korrutada käesoleva määruse lisas sätestatud jaotuskoefitsiendiga.
   2.   Lisas osutatud järjekorranumbritele vastavate uute litsentsitaotluste esitamine peatatakse kuni 2010/11. turustusaasta lõpuni.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. juuni 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 238, 1.9.2006, lk 13.

      (3)  ELT L 254, 26.9.2009, lk 82.

      LISA

         CXL kontsessioonisuhkur

         Turustusaasta 2010/2011

         Taotlused, mis on esitatud ajavahemikul 1.6.2011–7.6.2011

                  Järjekorranumber

                  Riik

                  Jaotuskoefitsient
                  (%)

                  Uued taotlused

                  09.4317

                  Austraalia

                  —

                  Peatatud

                  09.4318

                  Brasiilia

                  —

                  Peatatud

                  09.4319

                  Kuuba

                  —

                  Peatatud

                  09.4320

                  Muud kolmandad riigid

                  25,0026

                  Peatatud

                  09.4321

                  India

                  —

                  Peatatud

                              —

                              Ei kohaldata: komisjonile ei ole ühtegi litsentsitaotlust esitatud.

         Balkani suhkur

         Turustusaasta 2010/2011

         Taotlused, mis on esitatud ajavahemikul 1.6.2011–7.6.2011

                  Järjekorranumber

                  Riik

                  Jaotuskoefitsient
                  (%)

                  Uued taotlused

                  09.4324

                  Albaania

                  —

                  09.4325

                  Bosnia ja Hertsegoviina

                  —

                  09.4326

                  Serbia

                      (1)

                  09.4327

                  Endine Jugoslaavia Makedoonia Vabariik

                  —

                  09.4328

                  Horvaatia

                      (1)

                              —

                              Ei kohaldata: komisjonile ei ole ühtegi litsentsitaotlust esitatud.

         Erakorraline ja tööstuslik importsuhkur

         Turustusaasta 2010/2011

         Taotlused, mis on esitatud ajavahemikul 1.6.2011–7.6.2011

                  Järjekorranumber

                  Liik

                  Jaotuskoefitsient
                  (%)

                  Uued taotlused

                  09.4380

                  Erakorraline

                  —

                  Peatatud

                  09.4390

                  Tööstuslik

                  —

                              —

                              Ei kohaldata: komisjonile ei ole ühtegi litsentsitaotlust esitatud.

         (1)  Ei kohaldata: taotlused ei ületa saadaolevaid koguseid ja need rahuldatakse täies ulatuses.


title: Komisjoni rakendusmäärus (EL) nr 383/2014, 2. aprill 2014, millega registreeritakse kaitstud päritolunimetuste ja kaitstud geograafiliste tähiste registris nimetus [Beurre de Bresse (KPN)]

text:
                  15.4.2014

                  ET

                  Euroopa Liidu Teataja

                  L 111/40

         KOMISJONI RAKENDUSMÄÄRUS (EL) nr 383/2014,
         2. aprill 2014,
         millega registreeritakse kaitstud päritolunimetuste ja kaitstud geograafiliste tähiste registris nimetus [Beurre de Bresse (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Prantsusmaa taotlus registreerida nimetus „Beurre de Bresse” (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Beurre de Bresse” registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Käesoleva määruse lisas esitatud nimetus registreeritakse.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. aprill 2014

                  Komisjoni nimel

                  presidendi eest

                  komisjoni liige

               Dacian CIOLOȘ

            (1)  ELT L 343, 14.12.2012, lk 1.

            (2)  ELT C 335, 16.11.2013, lk 22.

            LISA
            Aluslepingu I lisas loetletud inimtoiduks ettenähtud põllumajandustooted

               Klass 1.5. Õlid ja rasvad (või, margariin, õli jne)

            PRANTSUSMAA
            Beurre de Bresse (KPN)


title: Komisjoni rakendusmäärus (EL) 2017/194, 3. veebruar 2017, milles käsitletakse loa andmist Lactobacillus diolivorans DSM 32074 preparaadi kasutamiseks kõikide loomaliikide söödalisandina (EMPs kohaldatav tekst )

text:
                  4.2.2017

                  ET

                  Euroopa Liidu Teataja

                  L 31/18

            KOMISJONI RAKENDUSMÄÄRUS (EL) 2017/194,
      3. veebruar 2017,
      milles käsitletakse loa andmist Lactobacillus diolivorans DSM 32074 preparaadi kasutamiseks kõikide loomaliikide söödalisandina
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:

                  (1)

                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                  (2)

                  Kooskõlas määruse (EÜ) nr 1831/2003 artikliga 7 esitati taotlus Lactobacillus diolivorans DSM 32074 preparaadile loa saamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                  (3)

                  Taotlus käsitleb Lactobacillus diolivorans DSM 32074 preparaadi lubamist kõikide loomaliikide söödalisandina ning selle klassifitseerimist kategooriasse „tehnoloogilised lisandid“.

                  (4)

                  Euroopa Toiduohutusamet (edaspidi „toiduohutusamet“) jõudis oma 12. juuli 2016. aasta arvamuses (2) järeldusele, et kavandatud kasutustingimustel ei avalda Lactobacillus diolivorans DSM 32074 preparaat kahjulikku mõju loomade ja inimeste tervisele ega keskkonnale. Kõnealust söödalisandit tuleks siiski käsitada võimaliku hingamisteid sensibiliseeriva ainena. Samuti jõudis toiduohutusamet järeldusele, et kõnealune preparaat võib hõlbustada silo tootmist materjalist, mida on lihtne, mõõdukalt raske või raske sileerida. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.

                  (5)

                     Lactobacillus diolivorans DSM 32074 preparaadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                  (6)

                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Loa andmine
      Lisas kirjeldatud preparaati, mis kuulub söödalisandite kategooriasse „tehnoloogilised lisandid“ ja funktsionaalrühma „silokonservandid“, lubatakse kasutada söödalisandina loomasöötades kõnealuses lisas esitatud tingimustel.
      Artikkel 2
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 3. veebruar 2017

               Komisjoni nimel

               president

            Jean-Claude JUNCKER

         (1)  ELT L 268, 18.10.2003, lk 29.

         (2)  EFSA Journal 2016; 14(9):4556.

         LISA

                     Söödalisandi identifitseerimisnumber

                     Söödalisand

                     Keemiline valem, kirjeldus, analüüsimeetod

                     Loomaliik või -kategooria

                     Vanuse ülempiir

                     Miinimumsisaldus

                     Maksimumsisaldus

                     Muud sätted

                     Loa kehtivusaja lõpp

                     Söödalisandi CFU / värske materjali kg

                        Tehnoloogilised lisandid: silokonservandid

                     1k20752

                        Lactobacillus diolivorans

                     DSM 32074

                        Söödalisandi koostis

                        Lactobacillus diolivorans DSM 32074 preparaat, mis sisaldab vähemalt 3 × 1011 CFUd söödalisandi grammi kohta.

                        Toimeaine kirjeldus

                        Lactobacillus diolivorans DSM 32074 elujõulised rakud

                        Analüüsimeetod
                         (1)

                     Loendamine söödalisandis: pindkülvimeetod MRS-agariga (EN 15787)
                     Määramine söödalisandis: impulssvälja geelelektroforees (PFGE)

                     Kõik loomaliigid

                     —

                     —

                     —

                                 1.

                                 Söödalisandi ja eelsegu kasutamisjuhistes märgitakse säilitustingimused.

                                 2.

                                 Söödalisandi miinimumsisaldus, kui seda ei kasutata silokonservandina koos teiste mikroorganismidega: 1 × 108 CFUd värske materjali kilogrammi kohta.

                                 3.

                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.

                     24. veebruar 2027

            (1)  Analüüsimeetodite üksikasjad on kättesaadavad referentlabori veebisaidil aadressil http://irmm.jrc.ec.europa.eu/EURLs/EURL_feed_additives/Pages/index.aspx


title: Komisjoni rakendusmäärus (EL) 2015/1364, 6. august 2015, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               7.8.2015

               ET

               Euroopa Liidu Teataja

               L 210/35

         KOMISJONI RAKENDUSMÄÄRUS (EL) 2015/1364,
   6. august 2015,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (2), eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. august 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  152,1

                  MK

                  31,4

                  ZZ

                  91,8

                  0707 00 05

                  TR

                  126,8

                  ZZ

                  126,8

                  0709 93 10

                  TR

                  122,6

                  ZZ

                  122,6

                  0805 50 10

                  AR

                  134,5

                  TR

                  109,0

                  UY

                  147,4

                  ZA

                  149,1

                  ZZ

                  135,0

                  0806 10 10

                  EG

                  292,1

                  MA

                  158,2

                  TN

                  158,2

                  ZZ

                  202,8

                  0808 10 80

                  AR

                  98,3

                  BR

                  98,1

                  CL

                  146,3

                  NZ

                  133,8

                  US

                  112,0

                  ZA

                  127,4

                  ZZ

                  119,3

                  0808 30 90

                  AR

                  125,5

                  CL

                  136,5

                  CN

                  95,2

                  MK

                  75,0

                  TR

                  166,5

                  ZA

                  117,6

                  ZZ

                  119,4

                  0809 29 00

                  TR

                  277,5

                  US

                  547,8

                  ZZ

                  412,7

                  0809 30 10, 0809 30 90

                  TR

                  145,9

                  ZZ

                  145,9

                  0809 40 05

                  BA

                  51,4

                  IL

                  141,4

                  MK

                  43,5

                  XS

                  57,7

                  ZZ

                  73,5

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Komisjoni rakendusmäärus (EL) 2016/2289, 16. detsember 2016, millega kiidetakse heaks toimeaine epsilon-momfluorotriini kasutamine tooteliiki 18 kuuluvates biotsiidides (EMPs kohaldatav tekst )

text:
               17.12.2016

               ET

               Euroopa Liidu Teataja

               L 344/68

         KOMISJONI RAKENDUSMÄÄRUS (EL) 2016/2289,
   16. detsember 2016,
   millega kiidetakse heaks toimeaine epsilon-momfluorotriini kasutamine tooteliiki 18 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 90 lõiget 2,
   ning arvestades järgmist:

               (1)

               Ühendkuningriik sai 29. mail 2013 Euroopa Parlamendi ja nõukogu direktiivi 98/8/EÜ (2) artikli 11 lõike 1 kohase taotluse toimeaine epsilon-momfluorotriini lisamiseks nimetatud direktiivi I lisasse selle kasutamiseks toodetes, mis kuuluvad tooteliiki 18 (insektitsiidid, akaritsiidid ja tooted muude lülijalgsete tõrjeks), mida on kirjeldatud nimetatud direktiivi V lisas ning mis vastab määruse (EL) nr 528/2012 V lisas määratletud tooteliigile 18.

               (2)

               Ühendkuningriik esitas 6. oktoobril 2015 hindamisaruande koos oma soovitustega vastavalt määruse (EL) nr 528/2012 artikli 90 lõikele 2.

               (3)

               16. juunil 2016 sõnastati biotsiidikomitees toimeainet hinnanud pädeva asutuse järeldusi arvesse võttes Euroopa Kemikaaliameti arvamus.

               (4)

               Kõnealuse arvamuse kohaselt vastavad tooteliiki 18 kuuluvad ning epsilon-momfluorotriini sisaldavad biotsiidid eeldatavasti määruse (EL) nr 528/2012 artikli 19 lõike 1 punkti b nõuetele, kui on täidetud teatavad selliste biotsiidide kasutamist reguleerivad nõuded ja tingimused.

               (5)

               Seepärast on asjakohane kiita heaks epsilon-momfluorotriini kasutamine tooteliiki 18 kuuluvates biotsiidides, kui teatavad nõuded ja tingimused on täidetud.

               (6)

               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.

               (7)

               Käesoleva määrusega ette nähtud meetmed on kooskõlas alalise biotsiidikomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine epsilon-momfluorotriini kasutamine tooteliiki 18 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. detsember 2016

            Komisjoni nimel

            president

         Jean-Claude JUNCKER

      (1)  ELT L 167, 27.6.2012, lk 1.

      (2)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).

      LISA

                  Triviaalnimetus

                  IUPACi nimetus
                  Identifitseerimisandmed

                  Toimeaine minimaalne puhtusaste (1)

                  Heakskiidu kuupäev

                  Heakskiidu aegumise kuupäev

                  Tooteliik

                  Eritingimused

                  epsilon-momfluorotriin

                  IUPACi nimetus:

                              Kõik isomeerid: 2,3,5,6-tetrafluoro-4-(metoksümetüül)bensüül-(EZ)-(1RS,3RS;1SR,3SR)-3-(2-tsüanoprop-1-enüül)-2,2-dimetüültsüklopropaankarboksülaat

                              RTZ-isomeer: 2,3,5,6-tetrafluoro-4-(metoksümetüül)bensüül (Z)-(1R,3R)-3-(2-tsüanoprop-1-enüül)-2,2-dimetüültsüklopropaankarboksülaat

                        EÜ nr: puudub
                  CASi nr:

                              Kõik isomeerid: 609346-29–4

                              RTZ-isomeer: 1065124-65–3

                  Kõik isomeerid: 93 massiprotsenti
                  RTZ-isomeerid: 82,5 massiprotsenti

                  1. juuli 2017

                  30. juuni 2027

                  18

                  Biotsiididele loa andmisel kohaldatakse järgmisi tingimusi.

                              1)

                              Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud.

                              2)

                              Pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu pinnaveele, setetele ja pinnasele selliste toodete puhul, mida kasutatakse i) sisetingimustes ruumidesse pihustamiseks ning ii) välitingimustes pindadele pihustamiseks.

                              3)

                              Toodete puhul, millest võib tekkida jääke toidus või söödas, tuleb kontrollida, kas on vaja kehtestada jääkide uued või muudetud piirnormid vastavalt Euroopa Parlamendi ja nõukogu määrusele (EÜ) nr 470/2009 (2) või Euroopa Parlamendi ja nõukogu määrusele (EÜ) nr 396/2005, (3) ning võtta asjakohased riskivähendamismeetmed, millega tagatakse, et kohaldatavaid jääkide piirnorme ei ületata.

         (1)  Selles veerus esitatud puhtusaste oli määruse (EL) nr 528/2012 artikli 90 lõike 2 kohaselt hinnatud toimeaine minimaalne puhtusaste. Turule lastud tootes võib olla sama või erineva puhtusastmega toimeaine, kui on tõendatud, et see on tehniliselt samaväärne hinnatud toimeainega.

         (2)  Euroopa Parlamendi ja nõukogu 6. mai 2009. aasta määrus (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).

         (3)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).